**Συνοπτική Έκθεση αποτίμησης του Ομίλου Πειραμάτων**

**Σχολικό έτος: 2023-24**

**Υπεύθυνη καθηγήτρια, Δρ. Ειρήνη Απλαδά, ΠΕ04.04 Βιολόγος**

Στο 1ο ΓΕΛ Καματερού λειτούργησε για 7η χρονιά ο Όμιλος Πειραμάτων. Σε αυτόν συμμετείχαν 32 μαθητές και μαθήτριες.

Στόχοι του Ομίλου ήταν να κατανοήσουν οι μαθητές/τριες τον τρόπο λειτουργίας του εργαστηρίου, να εξοικειωθούν με τεχνικές πειραμάτων στις φυσικές επιστήμες, να συνεργάζονται, να επιλύουν προβλήματα και να αντιδρούν γρήγορα σε διάφορες καταστάσεις.

Οι συναντήσεις του Ομίλου πραγματοποιούνταν κάθε Τρίτη, 14.10-16.00, στο Εργαστήριο Φυσικών Επιστημών του σχολείου μας. Διεξήχθησαν 20 συναντήσεις, από τις 17.10.2023 έως τις 09/04/2024, σε καθεμία από τις οποίες λάμβανε χώρα ένα πείραμα Φυσικής, Χημείας ή Βιολογίας.

Οι μαθητές/τριες εκτελούσαν τα πειράματα χωρισμένοι σε τετραμελείς ομάδες και συμπλήρωναν ταυτόχρονα το αντίστοιχο φύλλο εργασίας.

Κατόπιν αξιολόγησης της όλης διαδικασίας, οι μαθητές/τριες ανέφεραν ότι τους άρεσε πάρα πολύ η εκτέλεση πειραμάτων, ότι δυσκολεύτηκαν λίγο με τη συμπλήρωση των φύλλων εργασίας σε κάποια πειράματα, ότι απογοητεύτηκαν σε δύο περιπτώσεις που δεν κατάφεραν να βγάλουν αποτέλεσμα και ότι θέλουν πολύ να συμμετέχουν και την επόμενη σχολική χρονιά στον Όμιλο.

Η συντονίστρια του Ομίλου Πειραμάτων

Δρ. Ειρήνη Απλαδά, ΠΕ04.04 Βιολόγος